钦定古今图书集成/明伦汇编/氏族典/第267卷 > 王延范
## 钦定古今图书集成/明伦汇编/氏族典/第267卷 > 王延范

按《宋史王延范传》：“延范，江陵人，家富于财。父保义，为
荆南高氏行军司马，兼领武泰军留后，高从诲奏署
延范太子舍人，后随从诲孙继冲入觐，荐为大理寺
丞，知泰州，累迁司门员外郎，太平兴国九年，为广南
转运使。性豪率，尚气尢，好术数。有刘昴卖卜于吉州
市，其言多验，谓延范曰：‘公当偏霸一方’。”又有徐肇为
延范推《九宫筭法》，曰：“君侯大贵不可言。”延范益自负，
日夕与掌市舶陆坦议，欲发兵。会坦代归，延范寓书
左拾遗韦务昇为隐语，侦朝廷机事，知广州徐休复
驰奏之，斩广州市。